stanford-oval/wikipedia huggingface dataset:
Muhammedin omistukset

Pyhän viitan paviljonki Topkapin palatsissa Istanbulissa. Palatsin aarteina säilytetään Muhammediin liittyviä muistoesineitä, kuten Muhammedin partakarvaa.
Muhammedin omistukset tunnetaan historioitsija al-Tabarin (838 –923) 900-luvulla tekemien omaisuusluetteloiden avulla. Luettelot sisältyvät al-Tabarin laajan historiateoksen 9. osaan yhdessä monien muiden profeetta Muhammedin elämää koskevien luetelmien kanssa.  Lista omaisuudesta on kuitenkin vain osittainen ja sisältää historioitsijan valitsemat asiat. Myöhemmin on esitetty laajempia luetteloita, joiden alkuperä on kuitenkin tuntematon.
Luettelot eivät anna kuvaa Muhammedista kovin suurien omaisuuksien haltijana. Islamin valloitussotien historiankirjoituksessa islamilaisten kirjoittajien toistuvana teemana olikin korostaa muslimien vaatimattomuutta ja jopa askeettisuutta, mikä koski myös oikeaanjohdettuja kalifeja. Ibn Ishaqin elämäkerta Muhammedista kuvaa profeetan elämäntapaa yksinkertaiseksi, eikä kirja esittele mitään ylelliseen elämään kuuluvaa. Muhammedin kotieläinomistukset viittaavat hovitalouden asemesta omavaraistalouteen. Al-Bukhari jopa kertoo hadithin, jonka mukaan Muhammedin kuollessa häneltä oli jäänyt juutalaiselle pantiksi hänen rintapanssarinsa vastineeksi kolmestakymmenestä sa:sta ohraa (n. 100 kg).
Muhammed oli al-Tabarin mukaan saanut omistuksensa kolmella tavalla: ostamalla, lahjoina tai ryöstämällä. Orjien vapauttamiset ja lahjoitukset kertoivat profeetan anteliaisuudesta.
Jumalan lähettilään orjat

Muhammed oli orjanomistaja. Al-Tabari kertoo kuitenkin vain Muhammedin vapauttamista orjista, ei orjien kokonaismäärää. Vapautettuja oli eri kansanryhmistä, mukana myös mustia orjia. Muhammed sai orjia sekä ostamalla että sotasaaliina. Al-Tabari ei kerro vapauttamisen syitä, mutta luettelee 18 vapautetun nimet.
Jumalan lähettilään kotieläimet

Ensimmäisen hevosensa nimeltä al-Sakb Muhammed osti Medinassa. Hän käytti sitä Uhudin taistelussa. Seuraavaksi ostetun hevosen nimi oli al-Murtajiz. Kolme hevosta Muhammed sai vuonna 628 lahjana Egyptin kristilliseltä kuvernööriltä al-Muqawqisilta. Nämä olivat nimeltään Lizas, al-Zarin ja al-Luhayf. Vielä myöhemmin saamansa hevosen, al-Ward, Muhammed antoi Umarille. Jotkin lähteet kertovat vielä, että Muhammedilla oli hevonen nimeltä Al-Yasub.
Muhammedin kameleista al-Tabari ei puhu juuri mitään. Arabit arvostivatkin erityisesti hevosia, jotka olivat taistelussa parempia kuin kamelit. Sen sijaan Tabari mainitsee muulit ja aasit. Profeetan muuli Duldul oli muslimien ensimmäinen. Hän sai sen lahjaksi Egyptin kuvernööriltä yhdessä aasin kanssa, jonka nimi oli Ufayr. Muhammedilla oli myös muuli nimeltä Fiddah ja aasi nimeltä Yafur.
Ainoa kameli, jonka Tabari mainitsee nimeltä liittyi Muhammedin hidžraan. Abu Bakr myi Muhammedille kamelin nimeltä Al-Qaswa neljälläsadalla dirhamilla. Juuri sen selässä Muhammed pakeni Mekasta. Toisten mukaan kamelin nimi oli al-Jadaa tai al-Adba. Muhammedilla oli myös 20 lypsykamelia perhettään varten. Joka ilta kotiin kannettiin kaksi suurta astiaa täynnä kamelinmaitoa.
Muhammedilla oli seitsemän vuohta vuohenmaidon saamiseksi. Niiden nimet olivat Ajwah, Zamzam, Suqya, Barakah, Warusah, Atlal ja Atraf.
Jumalan lähettilään aseet

Abu Maryah esittää vuonna 2008 luettelon profeetan aseistuksesta.  Seuraava luettelo perustuu kuitenkin al-Tabarin kokoamiin tietoihin 900-luvulta ja on sitä suppeampi.
Muhammed otti sotasaaliiksi kolme miekkaa Banu Qainuqa -heimolta. Niiden nimet olivat Qala'i, Battar ("hyvin terävä") ja al-Hatf ("kuolema"). Muita saalismiekkoja olivat al-Mikhdham ("terävä") ja Rasub (" uppoamaton"). Kerrotaan, että kun Jumalan lähettiläs tuli Medinaan, hänellä oli kaksi miekkaa mukanaan. Miekka nimeltä al-Adb ("terävä") oli hänellä Badrin taistelussa ja Dhu al-Faqar oli sotasaalis Badrista. Islamilaisen sivuston mukaan Muhammedilla oli yhdeksän miekkaa, joista kahdeksan on Topkapın palatsissa.
Muhammed sai saaliina kolme keihästä ja kolme jousta Banu Qainuqa -heimolta. Jousien nimet olivat Rawha, al-Bayda ("valkoinen") ja keltainen jousi nimeltä al-Safra.
Muhammed sai saaliiksi Banu Qainuqa -heimolta kaksi panssaripaitaa, joiden nimet olivat al-Sadiyyah ja Fiddah ("hopeinen"). Uhudin taistelussa hänellä oli yllään Fiddah ja Dhat al-Fudul. Khaibarin taistelussa hänellä oli Dhat al-Fudul ja Fiddah. Muhammedilla oli myös kilpi, johon oli taottu koristeeksi kuva pässistä. Muhammed ei pitänyt siitä, joten eräänä yönä Jumala poisti kuvan.
Reliikit

Muhammedille kuuluneita tavaroita ja muita reliikkejä on esillä museoissa, joista tärkein on Topkapın palatsi Istanbulissa. Sen kokoelmiin kuuluvat ainakin Muhammedin omistama malja, jousi ja miekka.
Registan

Registanin aukio Samarkandissa. Kuvassa vasemmalta oikealle Ulugh Begin, Tilla-Korin ja Sher-Dorin madrasat.
Registan (uzb. Registon) on Samarkandin vanha keskusaukio Uzbekistanissa. Nimi Registan tulee persiasta (pers. ‏ریگستان‎) ja tarkoittaa aavikkoa tai hiekkaista paikkaa. Aukiolla luettiin julki kuninkaallisia julistuksia, sekä suoritettiin julkisia teloituksia. Sitä reunustaa kolme suurta madrasaa, jotka edustavat persialaista arkkitehtuuria. Aukio madrasoineen on osa UNESCOn maailmanperintökohdetta Samarkandissa.
Valaistu Registanin aukio yöllä.
Madrasat

Registanin aukion kolme madrasaa ovat Ulugh Begin, Sher-Dorin ja Tilla-Korin madrasat. Kaikkia kolmea rakennusta koristavat mutkikkaat geometriset mosaiikit.
Madrasat > Ulugh Begin madrasa (1417–1420)

Kolmesta madrasasta vanhimman rakennutti Ulugh Beg, Timur Lenkin pojanpoika, vuosina 1417–1420. Siinä on korkea, suippokaarella holvattu portaali, joka kulmassa kupolikattoinen luentosali, kivetty sisäpiha jota reunustavat opiskelijoiden asuinhuoneet, sekä moskeija. Julkisivua reunustavat korkeat minareetit. Ulugh Begin madrasa oli 1400-luvulla huomattava islamilainen oppilaitos keski-Aasiassa, ja mm. persialainen oppinut ja runoilija Džami opiskeli madrasassa.
Ulugh Begin madrasan julkisivu.
Ulugh Begin madrasa.
Näkymä madrasan sisäpihalle itäisestä minareetista.
Madrasat > Sher-Dorin madrasa (1619–1636)

1600-luvulla Samarkand oli Buharan kaanikunnan osa. Samarkandin kuvernööri Yalangtosh Bahadir määräsi rakennettavaksi kaksi uutta madrasaa, Sher-Dorin ja kymmenen vuotta myöhemmin Tilla-Korin. Sher-Dor tarkoittaa persiaksi "leijonien kera", mikä viittaa sen julkisivussa oleviin tiikereitä esittäviin mosaiikkeihin, jotka ovat eläinaiheineen poikkeuksellisia islamilaisessa taiteessa. Läntisten luentosalien päällä on korkeat, uurretut sipulikupolit. Toisin kuin kahdessa muussa madrasassa, Sher-Dorissa ei ole moskeijaa.
Sher-Dorin madrasa.
Tiikereitä (tai leijonia) esittävä mosaiikki Sher-Dorin madrasan julkisivussa.
Lähikuva toisesta madrasan kupolista.
Madrasat > Tilla-Korin madrasa (1646–1660)

Tilla-Korin madrasa rakennettiin Yalangtosh Bahadirin määräyksestä paitsi oppilaitokseksi myös suureksi moskeijaksi, ja toisin kuin kahdessa muussa Registanin madrasassa, siinä ei ole rakennuksen kulmiin sijoitettuja luentosaleja. Kuvernööri kuoli ennen madrasan valmistumista, ja se jäi keskeneräiseksi kunnes neuvostoliittolaiset arkkitehdit rakensivat moskeijan kupolin valmiiksi 1900-luvulla. Tilla-Kori tarkoittaa persiaksi "kullattua", mikä viittaa moskeijan pääsalin runsaisiin kultakoristeisiin.
Tilla-Korin madrasa.
Tilla-Korin madrasan kultakoristeita.
Moskeijan kupoli.
Muita rakennuksia

Tilla-Korin madrasan itäpuolella sijaitsee 1500-luvulta peräisin oleva šaibanidien hallitsijasuvun mausoleumi.
Vastaavasti Sher-Dorin madrasan takana, Registanin koilliskulmassa, on Chorsun nimellä tunnettu kupolikattoinen basaarirakennus. Se on alun perin rakennettu 1400-luvulla, mutta uudistettiin 1700-luvulla, jolloin siitä tuli hattujen kauppapaikka. Nykyinen rakennus on Amir Shahmuradin valtakaudelta vuodelta 1785. Vanha basaari, joka toimi Chorsussa, sijaitsee nykyään Siyobin basaarissa lähellä Bibi Khanumin moskeijaa.
Šaibanidien hallitsijasuvun mausoleumi.
Chorsu, kupolikattoinen kauppapaikka. Rakennuksessa toimii nyt taidegalleria.
Aiheesta muualla

Kuvia tai muita tiedostoja aiheesta Registan Wikimedia Commonsissa
Move

Wikisanakirjassa on tähän liittyvä sananselitys: .
Move voi tarkoittaa
The Move, brittiläinen yhtye
Daniil Move (s. 1985), venäläinen autourheilija
Move, The Moven albumi
Move, Mobyn albumi
Move, Freak Kitchenin albumi
Move, Little Mixin kappale
Move, The Mamasin kappale, Ruotsin edustaja Eurovision laulukilpailussa 2020
Valmetin valmistamia vetureita (lyhennetty moottoriveturista)
Move1
Move2
Move3
Move4
Move5
Move21
Move51
Move66 ja Move67
Move90
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Move”, voi hakea sivunnimihaulla, laajalla sivunnimihaulla tai tekstihaulla.
Rapsodi

Giovanni Domenico Tiepolo Rapsodi, 1791.
Rapsodi (m.kreik. ῥαψῳδός, rhapsōdos) oli kiertävä laulaja muinaisessa Kreikassa. Rapsodit esittivät ulkomuistista eräänlaista resitointia, ja alkuun he esittivät soittimien säestäminä lähinnä sankarirunoelmia, pääasiassa eeppisiä runoja.
Arvostettuja olivat erityisesti vanhojen aikojen rapsodit, jotka veivät eteenpäin homeeristen laulujen tuntemusta ja myös jossain määrin lisäsivät näiden silloin vielä vain suullisena perintönä olemassa olleiden runojen muotoutumista. Kirjoitustaidon levitessä ja klassisten runoteosten löytyessä rapsodit menettivät merkitystään ja myös arvostusta. Kreikan runoutta rakastava kansa rakasti kuitenkin yhä näitä esityksiä, ja erilaisissa juhlatilaisuuksissa saatiin nauttia kilpailevien raposodien esityksistä. Rapsodit muodostivat oman ammattikunnan ja esiintyivät yhtenäisessä juhlallisessa asussa.
Nimitys rapsodi juontuu todennäköisesti kreikan kielen sanoista rhaptein (ῥάπτειν, 'yhdistää') ja aoidē tai ōdē (ἀοιδή / ᾠδή, 'laulu'). Toisen selityksen mukaan sillä tarkoitetaan sauvaa (ῥάβδος, rhabdos), jollainen rapsodilla oli esiintyessään kädessä.
Ranskankerma

Vadelmia ranskankerman ja sokerin kera.
Ranskankerma eli crème fraîche on hapankermatuote, joka valmistetaan kermasta hapattamalla. Nimensä mukaisesti sitä on perinteisesti käytetty varsinkin Ranskassa.
Ominaisuudet ruoanlaitossa

Ranskankerma maistuu kirpeän happamalta ja sen rakenne on suhteellisen sakea. Koska ranskankerma kestää huonosti kuumennusta, sitä tulisi lisätä ruokaan vasta valmistuksen loppuvaiheesta.  Se sopii myös monipuolisesti leivontaan. Keitoista se tekee täyteläisen makuisia.
Ravintoarvot

Ranskankerman ravintoarvot sataa grammaa kohden ovat seuraavat:
| Perusravintoaineet | Ranskankerma | Kevytranskankerma |
| --- | --- | --- |
| Energia (laskennallinen) | 277 kcal | 176 kcal |
| Hiilihydraatti (imeytyvä) | 3,0 g | 3,1 g |
| Rasva | 28,0 g | 17,0 g |
| Proteiini | 2,0 g | 1,9 g |
Aiheesta muualla

Kuvia tai muita tiedostoja aiheesta Ranskankerma Wikimedia Commonsissa
Ensimmäinen kuukävely

Neil Armstrong ottamassa ”suurta harppausta ihmiskunnalle” 21. heinäkuuta 1969 kello 02.56,15 UTC.
Neil Armstrong ja kuumoduuli maan kiertolaisen pinnalla.
Ensimmäinen kuukävely oli historiallinen tapahtuma, jolloin ihminen ensi kerran astui vieraan taivaankappaleen pinnalle. Kuutisen tuntia Apollo 11 -kuulennon laskeutumisen jälkeen astronautti Neil Armstrong astui ulos kuumoduulista ja laski jalkansa Kuun pinnalle. Viitisentoista minuuttia myöhemmin häntä seurasi Buzz Aldrin. Lennon kolmas astronautti Michael Collins seurasi tilannetta radioteitse Kuun kiertoradalla komentomoduulista.
Kuukävelyllään astronautit pystyttivät Yhdysvaltain lipun, asensivat kameroita ja tieteellisiä laitteita, valokuvasivat ympäristöä ja ottivat näytteitä kuuperästä tulevia geologisia tutkimuksia varten.
Kuuhun laskeutuminen

20. heinäkuuta 1969 kuumoduuli Eagle irrottautui emäalus Columbiasta ja laskeutui kello 20.17.40 UTC Rauhallisuuden mereen. Neil Armstrong käytti käsiohjausta, koska alkuperäinen laskeutumisalustaksi kaavailtu paikka oli kivikkoinen, mitä ei voitu nähdä korkealla Kuun yllä kiertäneistä satelliiteista. Armstrong sammutti kuumoduulin moottorin vasta hyvin matalalla tai laskeutumisen jo tapahduttua. Armstrong ja Aldrin ovat kuvailleet laskeutumista pehmeäksi ja lähinnä paikalleen asettumiseksi, missä oli vaikeata huomata tarkkaa laskeutumishetkeä.
Aldrinin ja Armstrongin ensimmäiset sanat Kuusta olivat teknistä ammattikieltä, jonka jälkeen Armstrong lausui ”Houston, täällä Rauhallisuuden meren tukikohta, Kotka on laskeutunut.”
»Houston, Tranquility Base here. The Eagle has landed.
»
Kuukävely

21. heinäkuuta 1969 kello 2.56 UTC, kuusi ja puoli tuntia laskeutumisen jälkeen, Armstrong astui Kuun pinnalle sanoen: ”Tämä on pieni askel ihmiselle, mutta suuri harppaus ihmiskunnalle”.
»That’s one small step for [a] man, one giant leap for mankind.»
Armstrongin historiallisesta lauseesta on kiistelty siitä puuttuvan epämääräisen artikkelin ’a’ vuoksi. Ilman artikkelia sana man tarkoittaa ihmiskuntaa kuten mankind. Jotkut akustiikan tutkijat ovat väittäneet, että Armstrong olisi lausunut myös kyseisen artikkelin, mutta huonon viestintäteknologian vuoksi se ei tallentunut nauhalle. Sanoi Armstrong artikkelin tai ei, hänen oli se tarkoitus sanoa, ja hän pyysi että artikkeli mainittaisiin aina suluissa kun lausetta siteerataan.
Kun Armstrong kiipesi alas tikkaita, kuualukseen asennettu TV-kamera kuvasi häntä. Kuvan laatu oli huono, koska kuvaamiseen käytettiin kapeakaistaista TV-kuvaa (Slow-Scan TV, SSTV). Tämä kuva välitettiin 600 miljoonalle televisiokatsojalle. Armstrong huomasi kuun pinnalla kävelemisen helpommaksi kuin simulaattorissa. Hän asensi TV-kameran kuvaamaan kuualusta.
Hieman myöhemmin myös Buzz Aldrin liittyi hänen seuraansa sanoen: ”Kaunista, kaunista, mahtava autius” (engl. ”Beautiful. Beautiful. Magnificent desolation”).
Astronautit viettivät kaksi ja puoli tuntia Kuun pinnalla ottaen näytteitä ja valokuvia. He asensivat Kuun pinnalle tieteellisen laitteiston nimeltä EASEP, pystyttivät Yhdysvaltain lipun ja kiertelivät aluksen lähistöllä. Armstrong soitti radioteitse Yhdysvaltain presidentti Richard Nixonille. Aldrin huomasi, että kuun pinnalla on helppoa liikkua hyppimällä kuin kenguru. Selässä olevan elossapitojärjestelmän reppu pyrki siirtämään painopisteen taakse, mutta tasapaino säilyi silti.lähde? Astronautit huomasivat, että heidän oli suunniteltava liikkeensä 6–7 askelta etukäteen.lähde? Kuun erittäin pölyinen pinta oli myös melko liukas. Kypärä lämpeni jonkin verran auringossa kuualuksen varjoon verrattuna, muttei muun avaruuspuvun sisus.lähde? Astronauttien pystyttämässä tieteellisessä laitekokonaisuus EASEP:issa oli muun muassa seismometri ja laserheijastin, jonka avulla voitiin mitata tarkoin Kuun ja Maan välinen etäisyys.
Eaglen luukku avattiin: 21. heinäkuuta 1969 2.39.33 UTC
Armstrong poistui kuumoduulista: 2.51.36 UTC
Armstrong astui Kuun pinnalle: 2.56.15 UTC
Armstrong palasi kuumoduuliin: 5.09.00 UTC
Aldrin poistui kuumoduulista: 3.11.57 UTC
Aldrin astui Kuun pinnalle: 3.15.56 UTC
Aldrin palasi kuumoduuliin: 5.01.39 UTC
Eaglen luukku suljettiin: 21. heinäkuuta 1969 5.11.13 UTC
Kokonaisaika: 2 tuntia, 31 minuuttia, 40 sekuntia
Aiheesta muualla

Lindfors, Jukka: Apollo 11 -lento vei ihmisen Kuuhun Yle Elävä arkisto.  8.9.2006. Viitattu 1.2.2019. 3 audioleikettä.
Rytsä, Paavo: Kuustudio Yle Elävä arkisto.  9.11.2007. Viitattu 1.2.2019. 3 videoleikettä.
Jones, Eric M.: One Small Step NASA – Apollo 11 – Lunar Surface Journal.  18.4.2018. Arkistoitu 20.1.2019. Viitattu 1.2.2019 (englanniksi).
Apollo Program Smithsonian Institution, National Air and Space Museum. Viitattu 1.2.2019 (englanniksi).
Äänitallenne: Apollo 11 laskeutuu Kuuhun.
Äänitallenne: Neil Armstrong: ”Pieni askel ihmiselle, suuri harppaus ihmiskunnalle.”
Buzz Aldrin Kuussa.
Buzz Aldrinin kuuluisa jalanjälki Kuun pinnalla.
Ensimmäinen kuukävely. Yhdysvaltalainen 10 sentin postimerkki vuodelta 1969.
Khmerin kieli

| Khmer |
| --- | --- |

Oma nimi:  
Tiedot
Alue:   Kambodža  Thaimaa  Vietnam
Virallinen kieli:   Kambodža
Puhujia:  17,6 milj.
Sija:  68.
Kirjaimisto:  khmer-aakkoset
Kielenhuolto:  ei kielenhuoltajaa
Kielitieteellinen luokitus
Kielikunta:  austroaasialaiset kielet
Kieliryhmä:  mon-khmer-kielet
Kielikoodit
ISO 639-1:  km
ISO 639-2:  khm
ISO 639-3:  khm
 Ohje 
Puhuttua khmeriä
Khmer (omakielinen nimi: ភាសាខ្មែរ, phiasaa khmae) on khmerien puhuma austroaasialainen kieli. Kielen puhuma-alue on Kambodža, mutta isompia vähemmistöjä on myös Thaimaassa ja Vietnamissa. Khmerin läheisiä sukulaiskieliä ovat mm. mon ja vietnam. Khmeriä puhuu äidinkielenään noin 17,6 miljoonaa ihmistä, mikä tekee siitä maailman 68. puhutuimman kielen.
Khmer on Kambodžan ainoa virallinen kieli, jota puhuu noin 90 % maan väestöstä. Kieltä käytetään maan opetuskielenä sekä median ja hallinnon kielenä. Khmerin katsotaan olevan elinvoimainen.
Khmer jaetaan kuuteen päämurteeseen, joista keskikhmer toimi pohjana standardikielelle. Thaimaan ja Kambodžan rajaseudulla puhuttava pohjoiskhmer lasketaan toisinaan omaksi kielekseen. Kieli on saanut vaikutteita palista ja sanskritista, joista on lainattu erityisesti filosofiaan, hallintoon ja tekniikkaan liittyvää sanastoa.
Fonologia ja ortografia

Khmer ei ole tonaalinen kieli, toisin kuin sen lähellä puhutut lao, thai ja vietnam.
Fonologia ja ortografia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i | ɨ | u |
| Puolisuppea | e | ə | o |
| Puoliavoin | ɛ | ə | ɔ |
| Avoin |  | a | ɑ |
Kaikki vokaalit voivat esiintyä sekä lyhyinä että pitkinä. Poikkeuksena [ɛ] ja [ɑ], jotka esiintyvät ainoastaan pitkinä.
Lähde:
Fonologia ja ortografia > Konsonantit

|  |  | Labiaali | Dentaali | Palataali | Velaari | Glottaali |
| --- | --- | --- | --- | --- | --- | --- |
| Nasaali | Nasaali | m | n | ɲ | ŋ |  |
| Klusiili | Norm. | p | b | t | d |  | k | ʔ |
| Klusiili | Asp. | pʰ | tʰ |  | kʰ |  |
| Affrikaatta | Norm. |  |  | t͡ʃ |  |  |
| Affrikaatta | Asp. |  |  | t͡ʃʰ |  |  |
| Frikatiivi | Frikatiivi | v | s |  |  | h |
| Lateraali | Lateraali |  | l |  |  |  |
| Tremulantti | Tremulantti |  | r |  |  |  |
| Puolivokaali | Puolivokaali |  |  | j |  |  |
Lähde:
Fonologia ja ortografia > Kirjakieli

Khmeriä kirjoitetaan khmer-aakkosilla, joka on tullut alun perin Etelä-Intiasta. Kieltä on kirjoitettu 600-luvulta lähtien.
Raamattu on käännetty kokonaan khmeriksi ensimmäisen kerran vuonna 1954.
Kielioppi ja sanasto

Monien muiden sukulaiskieltensä tavoin myös khmer on analyyttinen kieli, ja kieliopillisia rooleja ilmaistaan sanajärjestyksen ja partikkeleiden avulla. Substantiivi ei taivu suvussa, luvussa tai sijamuodossa.
Aiheesta muualla

Khmerin aakkoset suomalaisittain translitteroituna (Arkistoitu – Internet Archive)
Austroaasialaiset kielet
asuri
birhor
car
ho
juang
juray
keski-nikobaari
kharia
khasi
khmer
korku
mundari
oy
santali
sora
vietnam
Abubakar Tafawa Balewa

Abubakar Tafawa Balewa vuonna 1962.
Alhaji Sir Abubakar Tafawa Balewa (1912 – 15. tammikuuta 1966) oli itsenäistyneen Nigerian ensimmäinen pääministeri vuodesta 1960 vuoteen 1966.
Balewa kouluttautui opettajaksi ja opiskeli muun muassa Lontoon yliopistossa. Vuonna 1949 hän oli mukana perustamassa Northern People's Congress -puoluetta (NPC), jonka edustajana hänet valittiin Nigerian hallitukseen ensi kerran 1952. Vuonna 1957 hänet valittiin pääministeriksi, ja hän jatkoi tässä tehtävässä myös Nigerian itsenäistyttyä 1960 sovittuaan vallanjaosta presidentti Nnamdi Azikiwen kanssa. Balewan sovinnollinen tyyli auttoi pitämään parlamentin koossa, vaikka vastustus oli voimakasta.
Vuoden 1966 tammikuussa Balewa surmattiin Nigerian ensimmäisessä vallankaappauksessa, jonka tekivät siviilit.
Balewa tunnettiin myös kirjailijana. Hänen tunnetuin teoksensa on historiallinen romaani Shaihu Umar.
Käännös suomeksi
Luukki

| Luukki> Luk |
| --- | --- |

 Kaupungin kartta, jossa Luukki korostettuna.  Espoon kaupunginosat
Kaupunki:  Espoo
Suuralue:  Pohjois-Espoo
Kaupunginosa nro:  86
Pinta-ala:  5,7 km² 
Väkiluku:  107
Väestötiheys:  19 as./km²
Postinumero(t):  02970
Lähialueet:  Lahnus, Lakisto, Kalajärvi, Röylä, Velskola
Luukki (ruots. Luk) on kaupunginosa ja vanha kylä Pohjois-Espoossa, Nuuksion ylängön laitamilla. Se on saanut nimensä siellä 1600-luvun alussa asuneen Luukas Sigfridinpojan (Lukas Sigfridssonin) mukaan.. Nimi Luuk tuli ensin käyttöön hänen omistamansa, silloisessa Sötbyn kylässä sijainneen talon nimenä, mutta myöhemmin nimeä Luk alettiin käyttää koko kylästä.  Alueen suomenkielisenä nimenä on Luukin ohella ollut käytössä myös Luukkaa.
Nimi

Luukin nimi perustuu Sötbyn kylässä sijainneen talon nimeen, joka on nimetty 1600-luvulla talon isäntänä olleen Lukas Sigfridssonin mukaan. Kylän nimi on vaihdellut. Luukin ja Sötbyn talot yhdistettin ja viimeistään 1700-luvulla Sötby-nimen rinnalle tuli nimi Luk myös kylännimenä. Kylännimeksi nimipari Luukki – Luk vahvistettiin vuonna 1965.
Historia

Luukin alue on tunnettu alun perin Sötbyn kylänä. Luukin ja Sötbyn talot yhdistettiin, minkä jälkeen kylän nimeksi vakiintui Luk.
Väestö > Väkiluvun kehitys

| Luukin väestönkehitys 1975–2020 |
| --- | --- | --- | --- | --- |
| Vuosi |  |  | Asukkaita |  |
| 1975 | 1975 |    | 132 | 132 |
| 1980 | 1980 |    | 116 | 116 |
| 1985 | 1985 |    | 124 | 124 |
| 1990 | 1990 |    | 116 | 116 |
| 1995 | 1995 |    | 140 | 140 |
| 2000 | 2000 |    | 135 | 135 |
| 2005 | 2005 |    | 120 | 120 |
| 2010 | 2010 |    | 119 | 119 |
| 2015 | 2015 |    | 114 | 114 |
| 2020 | 2020 |    | 101 | 101 |
Lähde: Helsingin seudun avoimet tilastotietokannat.
Luukin kartano ja ulkoilualue

Luukin kartano on vanhoja espoolaisia kartanoita. Se on mainittu asiakirjoissa vuodelta 1601. Nykyinen kartanon keltainen päärakennus on vuodelta 1925. Vuonna 1961 Helsingin kaupunki osti kartanon maat, ja niistä muodostettiin 900 hehtaarin laajuinen ulkoilualue, jossa on myös golfkenttä, palloilukenttä ja uimaranta. Ulkoilualue käsittää suuren osan Luukin kaupunginosasta, jonka alueella kartanon päärakennuskin sijaitsee, mutta se ulottuu myös kaupunginosien rajana olevan Vihdintien pohjoispuolelle Lahnuksen ja Lakiston kaupunginosin alueelle. Kartanon päärakennuksessa toimii kahvila.
Kaakossa ulkoilualue rajoittuu Luukinjärveen. Lisäksi alueella on seitsemän lampea: Hauklampi, Käärlampi, Hepolampi, Mustlampi, Väärälampi, Halkolampi ja Kaitalampi.  Alueella kulkevista joukko ulkoilupolkuja, joista kaksi on merkitty myös viitoitetuiksi luontopoluiksi opastauluineen. Niistä toinen on 9, toinen 6 kilometrin pituinen. Molemmat alkavat ja päättyvät kartanon pihalta, ja niiden alkuosa Mustlammelle saakka on yhteinen. Pidempi reitti kulkee myös Halkolammen ja Kaitalammen ohi rantaa pitkin, ja muutkin lammet ovat lähellä reittiä.  Kaitalammen rannalla on myös uimapaikka ja grillikatos.
Osa Luukin kartanon pelloista on yhä viljelyksessä, mutta suurin osa ulkoilualueesta on metsää. Siellä on myös kaksi aarnialuetta, Luukin aarnialue lähellä Hauklampea sekä Kaitalahden aarnialue Kaitalammen länsipuolella.
Luukin kartanon lähelle ja aivan ulkoilupolkujen alkuun pääsee Helsingistä useammalla seutulinjalla sekä joillakin Espoon sisäisillä linjoilla. Vihdintietä pitkin on vajaan kymmenen kilometrin matka Kehä III:n risteykseen Vantaan puolelle ja noin 25 kilometrin matka Helsingin keskustaan.
Toukokuun 2011 alusta alkaen on telttailu kiellettyä Luukin ulkoilualueella. Sen sijaan siellä on varattu alue matkailuvaunuja varten.
Luukin kartano ja ulkoilualue > Kuvia

Luukin kartanolle johtava puukujanne
Luukin kartanon päärakennus puukujanteen päästä nähtynä
Luukin kartanon päärakennus Luukinjärven puolelta nähtynä
Luukin kartanon peltoja
Näkymä kartanon päärakennukselta kohti Luukinjärveä
Uimaranta Luukinjärven rannalla
Luukin golfkenttä
Luukin luontopolun alkuosuutta
Hauklampi
Halkolampi ja sen rantaa pitkin kulkeva ulkoilureitti
Kaitalampi ja sen rannalla oleva uimalaituri